ร้านนี้มีชื่อร้านว่า Sweet stories patisserie ค่ะ เป็นร้านขนมหวานที่หลายๆคนรู้จักกัน
เป็นอย่างดีแล้วเพราะว่าร้านนี้มีอีกสาขาหนึ่งซึ่งตั้งอยู่ที่เส้นหลัว มช แต่สำหรับสาขานี้ค่ะ
เป็นสาขาที่เพิ่งเปิดใหม่ได้ไม่นานเลยค่ะ ตั้งอยู่ที่ โครงการสวนดอกพาร์ค ติดกับโรงพยาบาล
สวนดอกค่ะ ตัวร้านจะตั้งอยู่ชั้นหนึ่งตรงระแวกที่เป็นร้านอาหาร ร้านกาแฟหลายๆร้านเลยค่ะ
โดยลูกค้าสามารถขึ้นไปจอดรถได้ที่ลานจอดของโครงการเลยค่ะ 20 บาท

บรรยากาศของร้าน ตัวร้านไม่ใหญ่มากเท่าร้านอื่นๆในระแวกนั้นค่ะ พอเดินเข้าร้านมาก็จะพบ
กับเคาท์เตอร์ด้านหน้า ที่เป็นเคาท์เตอร์สำหรับสั่งขนมและเครื่องดื่ม รวมไปถึงตู้เค้กตู้ใหญ่
ที่โชว์ขนมไว้น่าทานทั้งนั้นเลย ที่นั่งจะเป็นแบบเคาท์เตอร์บาร์ค่ะ ติดริมกระจกด้านหน้าร้าน
เลยค่ะ ส่วนถ้าใครอยากนั่งสบายๆ ทางร้านมีที่นั่งชั้น 2 ค่ะ ซึ่งเป็นชั้นลอยด้านบน นั่งสบายๆ
แอร์เย็นๆ นั่งชิวๆ ทานขนมและเครื่องดื่ม บรรยากาศอบอุ่น

มาดูที่เมนูกันค่ะ ร้านนี้จะเน้นที่เมนูขนมหวาน สูตรโฮมเมดแสนอร่อย มีให้เลือกหลากหลาย
เลยทีเดียวค่ะ ทั้ง เมนูจานร้อน ที่จะทำใหม่ๆ สดๆ ทุกจาน เมนูที่แนะนำของร้านนี้จะเป็น
ฮันนี่โทสต์ค่ะ โทสต์ชิ้นโต กรอบนอกนุ่มใน หอม ฉ่ำเนย พูดเลยว่าอร่อยสุดๆ และยังเป็น
เมนูแนะนำของร้านด้วยค่ะ นอกจากนี้ก็จะมี ช๊อคโกแล๊ตลาวาเยิ้มๆ และขนมต่างๆที่อยู่ใน
ตู้โชว์เป็นขนมเค้กที่น่าตาน่าทานสุดๆไปเลยค่ะ เช่น สตรอเบอรี่ช๊อทเค้ก วนิลาชูครีม
บราวนี่ชีสเค้ก ช๊อคโกแล๊ตบราวนี่ นิวยอร์คชีสเค้ก มูสเค้ก มาการอง ที่เป็นสูตรโฮมเมด
ทางร้านทำเองหมดเลยค่ะ ในส่วนของเครื่องดื่มก็จะมีหลากหลายเลยค่ะ เช่น กาแฟสด
เมนูต่างๆ โกโก้ ช๊อคโกแล๊ต ชาเขียว ชาไทย ชาดำ ชามะนาว นมสด อิตาเลี่ยนโซดา
หรือจะเป็นชาร้อนก็มีให้เลือกหลายชนิดเลยค่ะ 

ร้านเล็กๆแต่อบอุ่นค่ะ พนักงานบริการดีมากๆเลยค่ะ ทั้งแนะนำเมนูเด็ดให้ พูดจาเพราะ
ขนมก็อร่อยมากค่ะ โดยเฉพาะ ฮันนี่โทสต์ ที่มีความชุ่มฉ่ำ กรอบนอกนุ่มในสุดๆ ราดด้วย
เมเปิ้ลไซรับ ที่มีมาให้เป็นขวด ให้เทได้ตามใจชอบเลยค่ะ บอกเลยว่าอร่อยสุดๆ อร่อยกว่า
หลายร้านที่ทานมาเลยค่ะ ราคาก็ไม่สูงมากค่ะ คุ้มค่ารสชาติและปริมาณ เป็นร้านขนมอีก
ร้านที่ไปทานแล้วไม่ผิดหวังค่ะ 